Oficiālais Vēstnesis L 091 , 31/03/2001 Lpp. 0042 - 0043



Komisijas Regula (EK) Nr. 646/2001 (2001. gada 30. marts) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifiem un statistikas nomenklatūru, un par kopīgiem muitas tarifiem [1], kurā jaunākie grozījumi izdarīti ar Regulu (EK) Nr. 2559/2000 [2], un jo īpaši tās 9. pantu, tā kā: (1) Lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir paredzēti vispārīgi kombinētās nomenklatūras interpretācijas noteikumi. Šie vispārīgie noteikumi attiecas arī uz jebkuru citu nomenklatūru, kuras pamatā pilnībā vai daļēji ir kombinētā nomenklatūra vai kura papildina to ar apakšnodaļām un kura ieviesta ar īpašiem Kopienas noteikumiem par tarifa vai citu pasākumu piemērošanu preču tirdzniecībā. (3) Atbilstīgi minētajiem vispārīgajiem noteikumiem preces, kas aprakstītas šīs regulas pielikuma tabulas 1. ailē, jāklasificē ar KN kodiem, kas norādīti tabulas 2. ailē, pamatojoties uz 3. ailē izklāstītajiem iemesliem. (4) Būtu piemēroti, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes un kas neatbilst šai regulai, personas, kuru rīcībā ir šāda informācija, varētu turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti minētās tabulas 2. ailē. 2. pants Pamatojoties uz Regulas (EEK) Nr. 2913/92 12. panta 6. punktu, trīs mēnešus var turpināt izmantot juridiski saistošu tarifu informāciju, ko sniegušas dalībvalstu muitas iestādes un kas neatbilst šai regulai. 3. pants Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 30. martā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 293, 22.11.2000., 1. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācijas KN kods | Iemesli | (1) | (2) | (3) | Ražojums, kas aprakstīts kā pārnēsājama bērna uzraudzības ierīce, sagatavota mazumtirdzniecībai komplekta veidā, kas sastāv no: pārraides/uztveršanas ierīces radiotelefonijai ar iebūvētu mikrofonu un skaļruni,pārnēsājamas pārraides/uztveršanas ierīces radiotelefonijai ar iebūvētu mikrofonu un skaļruni,diviem elektroenerģijas tīkla adapteriem.Pārraides/uztveršanas ierīci, kam ir arī saziņas funkcija, var darbināt ar baterijām vai elektroenerģijas tīkla adapteri. Pārnēsājamā pārraides/uztveršanas ierīce, kam ir arī saziņas funkcija, ir uzlādējama no jauna un uzlādēšanas laikā ir pilnā mērā darbināma. Ierīce galvenokārt kalpo, lai pārraidītu trokšņus, ko bērns rada ierīces tuvumā. Tomēr pārraides/uztveršanas funkcija dod iespēju arī sarunāties ar bērnu. Pārraides/uztveršanas ierīču darbības tālums ir aptuveni 100 metri. | 85252099 | Klasifikāciju nosaka 1. un 6. vispārīgais noteikums par kombinētās nomenklatūras interpretāciju un KN kodu 8525, 852520 un 85252099 apraksts. | --------------------------------------------------